OpenLLM-France/wikimedia huggingface dataset:
# Partides de Lleida

Les Partides de Lleida són la suma de les Partides Rurals que envolten la ciutat de Lleida, omplint-ne el terme municipal.

## Geografia

Hi ha 56 partides en total, i el seu conjunt, de 19.215 hectàrees, forma l'Horta de Lleida.

## Economia i Ecologia

És un espai agrari on les principals activitats econòmiques són l'agricultura i la ramaderia. Però el seu caràcter distintiu ve marcat per la seva proximitat urbana, que condiciona un tipus determinat d'agricultura i la presència de determinats components urbans.
La situació estratègica de l'Horta de Lleida, per la seva proximitat a Lleida ciutat, i el seu valor cultural i ecològic, ofereixen potencialitats de desenvolupament on es compatibilitza la producció agrària lligada al territori, la conservació del paisatge i l'ús social.

## Vegeu també

* Horta de Lleida

## Referències

* ↑ «Informació Municipal». Arxivat de l'original el 2010-09-25. [Consulta: 2 agost 2011].

## Bibliografia

* Jordi Bolòs i Masclans. Dins les muralles de la ciutat. Pagès editors. Lleida 2008. ISBN 978-84-9779-715-3
* Josep Lladonosa i Pujol. La conquesta de Lleida. Rafael Dalmau editor. Barcelona 2011. ISBN 978-84-232-0415-1
* Josep Lladonosa i Pujol. Història de Lleida. Volum Ier. Indústries Gràfiques Camps. Tàrrega. 1975.ISBN 84-400-8072-7
* Josep Lladonosa i Pujol. Història de Lleida. Volum IIon. Indústries Gràfiques Camps. Tàrrega. 1975. ISBN 84-400-8072-7

## Enllaços externs

* Mapa general de Lleida. Vegeu Partides dins de Bàsics Arxivat 2011-07-20 a Wayback Machine.
* Oficina Municipal de l'Horta Arxivat 2011-07-27 a Wayback Machine.
# Paratelmatoscopus impigrus

Paratelmatoscopus impigrus és una espècie d'insecte dípter pertanyent a la família dels psicòdids que es troba a Indonèsia: Irian Jaya.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Paratelmatoscopus careelensis

Paratelmatoscopus careelensis és una espècie d'insecte dípter pertanyent a la família dels psicòdids que es troba a Austràlia: Nova Gal·les del Sud.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-04 a Wayback Machine. (anglès)
* ↑ Checklist to the Australian species (anglès)

## Bibliografia

* Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153–220.
# Partit per una Vida Lliure al Kurdistan

Partit per una Vida Lliure al Kurdistan o Partit de la Vida Lliure al Kurdistan (kurd: پارتی ژیانی ئازادی کوردستان, Partiya Jiyana Azad a Kurdistanê, sigla: PJAK) és una organització política kurda de l'Iran que aposta per una democratització del règim de Teheran a través de l'anomenat "confederalisme democràtic".
Està afiliat a la Koma Civakên Kurdistan, una aliança de diversos partits polítics kurds inspirats per l'antic Partit dels Treballadors del Kurdistan. El partit dona suport a Abdullah Ocalan "Apo", empresonat a Turquia, com a líder polític segrestat i retingut com a ostatge. El líder de l'organització és Haji Ahmadi. Es creu que la meitat dels membres del grup són dones, moltes de menys de 20 anys i entre elles la graduada en psicologia per la Universitat de Teheran, Gulistan Dugan; les dones donen suport al grup per la defensa aferrissada que fa de la igualtat de gèneres. Opera també a Turquia i Síria des de bases a l'Iraq de manera excepcional.
Es va fundar el 2004. Es creu que el 2005 va matar uns 120 policies iranians. Després de la matança de 10 kurds que es manifestaven a Maku per part de les forces de seguretat iranianes, el PJAK va respondre matant 24 membres d'aquestes forces el 3 d'abril de 2006. El 10 d'abril set membres del partit foren detinguts. El 8 de maig de 2006 una sèrie de bombes van esclatar a Kermanshah en un edifici del govern. A la frontera els enfrontaments són freqüents. L'agost del 2007 van destruir un helicòpter militar iranià. El 24 d'abril del 2009 un grup armat del PJAK atacava una estació de policia a Kermanshah i matava 18 policies; alguns atacants també van morir; una setmana després, en revenja, Iran va bombardejar Panjwin a l'Iraq, però el PJAK no té estructura en aquesta zona.
En pujar a la presidència Barack Obama, el PJAK fou declarat organització terrorista. El seu cap Abdul Rahman Haji Ahmadi fou arrestat el març del 2010 a Alemanya, però alliberat a les poques hores. La petició d'extradició d'Ahmadi demanada per Iran fou rebutjada, ja que Ahmadi era ciutadà alemany.

## Referències

* ↑ Richard A. Oppel Jr. «In Iraq, Conflict Simmers on a 2nd Kurdish Front» (en anglès americà). The New York Times, 23-10-2007.
* 1 2 Zurutuza, Karlos «Guerrilleres que lluiten contra els aitatol.làs». Ara, 27-11-2022, p.16.

## Vegeu també

* Kurdistan.

## Enllaços externs

* Partit per una Vida Lliure al Kurdistan - Lloc web oficial
# Partit Socialista Italià (desambiguació)

«Partit Socialista Italià» té aquests significats: Partito Socialista Italiano pot referir-se a les següents formacions polítiques italianes:

## Dissoltes

* Partito Socialista Italiano o PSI (1892-1994), denominat entre 1892 i 1893 Partito dei Lavoratori Italiani, entre 1893 i 1895 denominat Partito Socialista dei Lavoratori Italiani, entre 1930 i 1940 denominat Partito Socialista Italiano - Sezione dell'I.O.S., Internazionale Operaia Socialista, entre 1943 i 1947 denominat Partito Socialista Italiano di Unità Proletaria, entre 1966 i 1968 denominat Partito Socialista Unificato;
* Partito Socialista Riformista Italiano (1912-1926);
* Partito Socialista Unitario (1922-1930), entre 1925 i 1927 denominat Partito Socialista dei Lavoratori Italiani - PSLI, i entre 1927 i 1930 denominat Partito Socialista Unitario dei Lavoratori Italiani - PSULI;
* Partito Socialista Italiano (1930-1940), conegut també com el Partit Socialista Italià (maximalista);
* Partito Socialista dei Lavoratori Italiani - PSLI (1947-1951)
* Partito Socialista Unitario (1949-1951);
* Partito Socialista (Sezione Italiana dell'Internazionale Socialista) - PS(SIIS) (1951-1952);
* Partito Socialista Democratico Italiano - PSDI (1952-1998), entre 1966 i 1968 denominat Partito Socialista Unificato, entre 1968 i 1971 denominat Partito Socialista Unitario;
* Partito Socialista Italiano di Unità Proletaria o PSIUP (1964-1972);
* Socialisti Italiani - SI (1994-1998);
* Partito Socialista Riformista (1994-1996);
* Partito Socialista (1996-2001);
* Lega Socialista (2000-2001)
* Socialisti Democratici Italiani - SDI (1998-2007);

## Actives

* Nuovo PSI (a partir de 2001);
* Partito Socialista Democratico Italiano (2004)
* Partito Socialista Italiano o PSI (a partir de 2007), que fins al 2009 s'anomenà Partito Socialista o PS.
# Partit Socialista de l'Uruguai

* Pel partit comunista català vegeu Partit Socialista Unificat de Catalunya.
El Partit Socialista de l'Uruguai (PS) és un partit polític uruguaià d'orientació socialista que forma part de la coalició política del Front Ampli. Va ser fundat el 1910. El seu principal dirigent des d'aquest llavors va ser el doctor Emilio Frugoni, el principal precursor de les idees socialistes a l'Uruguai.
A mitjan dècada de 1950 es va iniciar una renovació política i ideològica. El PS es va distanciar de les posicions d'Emilio Frugoni, properes a la socialdemocràcia europea, i es va unir a posicions tercermundistes, a partir de la influència de Vivian Trías. El 1960 el PS va trencar amb la Internacional Socialista (IS), rebutjant la política de la seva secció francesa a Algèria. El PS va tornar a sol·licitar l'ingrés a la IS el 1999. Actualment és membre ple de la Internacional Socialista.
En les eleccions de 1962 el PS va realitzar una aliança amb sectors escindits del Partit Nacional liderats per Enrique Erro, formant la Unió Popular (UP). En aquesta elecció el PS va perdre la seva representació parlamentària. Les diferències respecte a aquesta tàctica electoral, van determinar l'allunyament d'Emilio Frugoni, qui va decidir fundar el Moviment Socialista.
El 1971 el PS va participar de la fundació del Front Ampli, al costat del Partit Demòcrata Cristià de l'Uruguai, del Partit Comunista, i sectors escindits dels partits tradicionals.
La dictadura cívic-militar instaurada el 27 de juny de 1973 va il·legalitzar al Partit Socialista, que va recuperar la seva legalitat el 1984.
Actualment el PS forma part de la coalició esquerrana que va assumir el govern l'1 de març de 2005, coneguda com a Encuentro Progresista-Frente Amplio-Nueva Mayoría (EP-FA-NM), actualment Front Ampli. Des del 2001 fins al present (2009) ho dirigeix Reinaldo Gargano, actual senador de la República pel seu partit i exministre de Relacions Exteriors (2005-2008).
El primer diputat socialista titular va ser Emilio Frugoni; la primera diputada titular, Daisy Tourné; i la primera senadora titular, Mónica Xavier. El seu actual Secretari General és Eduardo (Lalo) Fernández.
El local principal i seu històrica del Partit Socialista de l'Uruguai ha estat "La Casa del Poble", que va ser fundada a començaments del segle xx per obrers de la construcció i a partir de 1910, quan es va fundar el Partit Socialista de l'Uruguai, va passar a ser la seu de tots els socialistes d'aquest país. Avui n'hi ha una Casa del Poble en gairebé tots els departaments de l'Uruguai i en molts barris de Montevideo.

## Vegeu també

* Llista de partits polítics uruguaians.
* Moviment Socialista (Uruguai).
* Partit Comunista de l'Uruguai.
* Roberto Kreimerman.

## Enllaços externs

* Pàgina web oficial del Partit Socialista de l'Uruguai (PS)
* Legisladors del Partit Socialista de l'Uruguai Arxivat 2016-02-15 a Wayback Machine.
# Partit Socialista de Menorca

El Partit Socialista de Menorca va néixer per la fusió de dos partits d'esquerra: el Moviment Socialista de Menorca i el Moviment Federalista de Menorca el 1977. Es va aliar amb el Partit Socialista de Mallorca i va formar la coalició electoral Unitat Socialista (1977). Ambdós partits es van federar i van constituir el nucli principal de la Federació de l'Esquerra Nacionalista de les Illes Balears (FENIB) formada el 1989. Als anys 90 el Partit Socialista de Menorca es va aliar, a nivell insular, amb Esquerra Unida, secció de Menorca, per formar l'Entesa de l'Esquerra de Menorca que es va trencar el 1994. Tot i així, com a partit federat, continua mantenint especials vincles amb el Partit Socialista de Mallorca i el 1998, dissolta la FENIB, va formar part de la nova federació PSM-Entesa Nacionalista.
La branca juvenil fou formada el 1995 amb el nom de Joventuts d'Esquerra Nacionalista del Partit Socialista de Menorca. El seu primer secretari general fou en Joan Lluís Torres.
El 29 de desembre de 2012, el PSM aprovava en assemblea uns nous estatuts que el convertien en un partit més obert i totalment assembleari. Passà a denominar-se PSM-Més per Menorca i Maite Salord Ripoll fou elegida coordinadora general. Paral·lelament, es començà a treballar amb altres forces per al naixement del projecte MÉS per Menorca.

## Enllaços externs

* Partit Socialista de Menorca - Lloc web oficial
# Pareuchiloglanis rhabdurus

Pareuchiloglanis rhabdurus és una espècie de peix de la família dels sisòrids i de l'ordre dels siluriformes que es troba al nord del Vietnam.

## Referències

* ↑ uBio (anglès)
* ↑ Pellegrin J. 1936. Poissons nouveaux du haut-Laos et de l'Annam. Bull. Soc. Zool. Fr. v. 61. 243-248.
* ↑ BioLib (anglès)
* ↑ FishBase (anglès)
# Prado (Zamora)

Prado és un municipi de la província de Zamora a la comunitat autònoma de Castella i Lleó.

## Referències

* ↑ https://pueblos.elnortedecastilla.es/zamora/tierra_de_campos/prado/datos.html
Evolució demogràfica :
| 1991 | 1996 | 2001 | 2004 |
| 130 | 114 | 104 | 99 |
Viccionari
# Cal Solà (Vallcebre)

Cal Solà és una masia del municipi de Vallcebre. Està situada a una alçada de 1091,9 msnm. Forma part de l'Inventari del Patrimoni Arquitectònic de Catalunya.

## Descripció

Masia de planta baixa, dos pisos i golfes, coberta a dos vessants i amb el carener perpendicular a la façana de ponent, fruit de diferents etapes constructives, la darrera de les quals correspon al segle xviii. Té dues parts ben diferenciades per la maçoneria dels seus murs i les obertures: el cos de migdia és més pobre, mentre que l'última ampliació correspon al de tramuntana -ponent. En aquesta part es pot apreciar una doble eixida d'arcs de mig punt sustentats per pilars i una balconera de fusta. La teulada uneix ambdós cossos. Al costat de la masia hi ha la masoveria, també amb coberta a doble vessant.

## Notícies històriques

La masia de Can Solà està documentada des de l'edat mitjana; en un escrit s'esmenta, el 1495, en Bartomeu Solà de la parròquia de Sant Julià de Frèixens. La masia també surt al fogatge de l'any 1553. Els segles xvii i xviii amplià les seves propietats esdevenint una de les masies més grans del terme.

## Vegeu també

* Vallcebre
* Llista de monuments de Vallcebre

## Referències

* ↑ «Mapa de l'ICC». Institut Cartogràfic de Catalunya. [Consulta: 4 febrer 2015].
* 1 2 3 «Cal Solà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 4 febrer 2015].
# Sankh

Sankh és un riu de Jharkhand que neix al districte de Lohardaga i després d'un curs de 193 km primer en direcció sud-oest i després sud-est, desaigua al riu Koel del Sud (South Koel). El riu unit agafa el nom de Brahmani, i creua Orissa.
El lloc de la unió entre el Koel del Sud i el Sankh és el suposat punt on es desenvolupà l'escena d'amor entre el savi Parasnarama i la filla del pescador Matsya Gandha, la descendència dels quals fou Vyasa, el suposat compilador dels vedes i el Mahabharata.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Teresa Bellera Cemeli

Teresa Bellera Cemeli (1916 - Manacor, 5 de setembre de 1936) va ser una miliciana del batalló femení del PSUC, assassinada a Manacor el setembre del 1936.
Va ser una de les cinc milicianes de Barcelona que el 16 d'agost del 1936 es van embarcar en un vaixell que anava a Maó juntament amb 30 milicianes i 400 milicians antifeixistes. Liderats pel general Alberto Bayo volien alliberar l'illa del feixisme. Bayo va rebre l'ordre de retirada i es va desentendre d'alguns milicians. El grup de cinc dones va ser fotografiada amb braçalets de la Creu Roja pels franquistes abans d'acabar essent torturades, violades i afusellades a Manacor el 4 de setembre del 1936 al cementiri de Son Coletes. El diari que una d'elles va escriure s'anomena Diario de una miliciana i no se sap quina de les dones el va escriure. Al grup de les cinc milicianes també hi havia les germanes Mercè i Daria Buxadé Adroher i Maria García. L'autora del diari és de nom desconegut.
El 2018 es va estrenar el documental Milicianes al Rívoli, la història de les cinc dones, que es va emetre al Sense ficció de TV3.

## Referències

* 1 2 3 «Identidades recuperadas» (en castellà), 01-10-2018. [Consulta: 6 maig 2023].
* 1 2 3 4 SÀEZ, ANNA. «Milicianas en el olvido» (en castellà), 04-02-2019. [Consulta: 6 maig 2023].
* ↑ manuelaguilerapovedano. «La miliciana irreverente» (en castellà), 13-03-2021. [Consulta: 6 maig 2023].
* ↑ «La historia de las milicianas de Bayo fusiladas en Manacor» (en castellà), 22-03-2023. [Consulta: 6 maig 2023].
* ↑ Ros, Gemma Busquets. «L'autora del diari - 26 març 2023». [Consulta: 6 maig 2023].
* ↑ «El hallazgo de las milicianas recupera su memoria para que nunca sean olvidadas» (en castellà), 24-03-2023. [Consulta: 6 maig 2023].

## Enllaços externs

* Diari d'una miliciana
# Supergrup de la tobermorita

El supergrup de la tobermorita és un grup de minerals silicats de calci hidrat caracteritzats per diferents estats d'hidratació i simetries subcel·lulars. Aquest supergrup està format pel grup de la tobermorita (integrat per dues espècies: la cenotobermorita i la tobermorita) i pels minerals no classificats: clinotobermorita, paratobermorita, plombierita i riversideïta.
| Espècie | Fórmula |
| Clinotobermorita | [Ca₄Si₆O$_{17}$·2H₂O]·(Ca·3H₂O) |
| Paratobermorita | Ca₄(Al$_{0.5}$Si$_{0.5}$)₂Si₄O$_{16}$(OH)(H₂O)₂·(Ca·3H₂O) |
| Plombierita | [Ca₄Si₆O$_{16}$(OH)₂·2H₂O]·(Ca·5H₂O) |
| Riversideïta | Ca₅Si₆O$_{16}$(OH)₂·2H₂O |
| Grup de la tobermorita ||
| Cenotobermorita | [Ca₄Si₆O$_{15}$(OH)₂·2H₂O]·3H₂O |
| Tobermorita | Ca₄Si₆O$_{17}$(H₂O)₂·(Ca·3H₂O) |
Segons la classificació de Nickel-Strunz els minerals d'aquest supergrup pertanyen a "09.DG - Inosilicats amb 3 cadenes senzilles i múltiples periòdiques» juntament amb els següents minerals: ferrobustamita, pectolita, serandita, wol·lastonita, wol·lastonita-1A, cascandita, foshagita, jennita, paraumbita, umbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, frankamenita, charoïta, yuksporita i eveslogita.
Als territoris de parla catalana ha estat descrita únicament a la pedrera Sant Corneli, també coneguda com pedrera Can Saboia, situada entre els municipis de Tordera i Fogars de la Selva, a les comarques del Maresme i de la Selva respectivament.

## Referències

* ↑ «Tobermorite Supergroup» (en anglès). Mindat. [Consulta: 16 març 2022].
* ↑ Bareche, Eugeni. Els minerals de Catalunya: segle XX. Barcelona: Grup Mineralògic Català, 2006, p. 269. ISBN 84-609-9071-0 [Consulta: 16 març 2022].
# Take the Long Way Home

Take the Long Way Home és una cançó del grup britànic Supertramp publicada a l'àlbum d'estudi Breakfast in America (1979). Va ser el quart senzill de l'àlbum i va aconseguir arribar al número deu a la llista estatunidenca Billboard Hot 100. Va ser l'última cançó composta per l'àlbum, després d'un període de gravació que va durar nou mesos.
Take the Long Way Home ha estat versionada per grups com Trixter, a l'àlbum Undercovers, i per Lazlo Bane a Guilty Placements. La cançó va servir per al títol del DVD del concert en directe de Roger Hodgson publicat el 2007.

## Història

La cançó està composta per Roger Hodgson, i és un al·legat en favor de fer el que realment es vol fer deixant de banda les responsabilitats i obligacions quotidianes.

## Posició en les llistes

| País | Llista | Posició |
| Estats Units | Billboard Hot 100 | 15 |
| Canadà | Canadian Singles Chart | 4 |

## Referències

* 1 2 «The Hot 100» (en anglès). Billboard. [Consulta: 24 maig 2020].
* ↑ Buskin, Richard. «CLASSIC TRACKS: Supertramp 'The Logical Song'» (en anglès). soundonsound.com. [Consulta: 24 maig 2020].
* ↑ «Roger Hodgson – Take The Long Way Home» (en anglès). discogs.com. [Consulta: 24 maig 2020].
* ↑ Baltin, Steve. «Supertramp’s Roger Hodgson Starts First U.S. Band Tour in 30 Years» (en anglès). Rolling Stone, 25-02-2012. [Consulta: 30 maig 2020].
* ↑ «Top Singles - Volume 32, No. 1, September 29 1979» (en anglès). RPM. Arxivat de l'original el 3 de desembre de 2017. [Consulta: 5 març 2015].
# Solé

* No s'ha de confondre amb soler.
Solé és el nom dels següents personatges:
* Albert Solé i Bruset (Bucarest, 1962), periodista i director de documentals
* Carme Solé Vendrell (Barcelona, 1944), dibuixant i il·lustradora
* Domènec Solé Gasull (Reus, 1947), historiador local autodidacte
* Eulàlia Solé i Olivart (Barcelona, 1946), pianista
* Felip Solé i Olivé (Barcelona, 1880 - 1947), pedagog i polític català
* Felip Solé i Sabarís (Lleida, 1915 - Barcelona, 2005), polític català
* Joan Solé, diversos personatges
* Joaquim Solé i Vilanova (Igualada, 1952), economista català, catedràtic d'Hisenda Pública de la Universitat de Barcelona
* Jordi Solé, diversos personatges
* Josep Solé i Barberà (Llívia, 1913 - Barcelona, 1988), polític i advocat català
* Josep Maria Solé i Sabaté (Lleida, 1950), historiador especialitzat en la Guerra civil espanyola
* Lluís Solé i Sabarís (Gavà, 1908 - Capellades, 1985), geògraf i geòleg català
* Núria Solé (Tarragona, 1977), periodista catalana
* Oriol Solé Sugranyes (Barcelona, 1948 - Auritz, 1976), activista revolucionari català d'ideologia autonomista i anarquista
* Pere Solé i Junoy (Barcelona, 1905 - 1982), futbolista i entrenador de futbol
* Ramon Solé i Valdívia (Cartagena, 1938 — Barcelona, 1997), ballarí i coreògraf
* Vicenç Solé de Sojo (Barcelona, 1891 - 1963), poeta, advocat i polític català
* Vicenç Solé-Jorba (Olot, 1904 – El Brull, 1946), pintor català
# Talat N'Yaaqoub

Talat N'Yaaqoub (en àrab تلات نيعقوب, Talāt N-Yaʿqūb; en amazic ⵜⴰⵍⴰⵜ ⵏ ⵉⵄⵇⵓⴱ) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 7.866 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Talatat

Talatat és el nom pel qual es coneix un tipus de blocs de pedra tallada que es van fer servir en la construcció d'edificis sobretot durant el regnat del faraó egipci Amenhotep IV (Amenofis IV), més conegut pel nom d'Akhenaton.

## Galeria

* Talatat amb Nefertiti adorant Aton (Museu Egipci de Berlín).
* Akhenaton adorant Aton (Museu Egipci de Berlín).
* Talatat with a chariot scene. One horse looks directly at the viewer, a very rare occurrence in egyptian art (Museu Egipci de Berlín).
* Molts dels talatats representen escenes que van decorar els temples i les ciutats de l'època d'Amarna.
* Talatat amb Nefertiti i Akhenaten adorant Aton (Museu Reial d'Ontario).
* Talatat representant Kiya, una esposa menor d'Akhenaton.

## Vegeu també

* Temple d'Aton (Karnak)
# Suimanga olivaci

El suimanga olivaci (Cyanomitra olivacea) és un ocell de la família dels nectarínids (Nectariniidae).

## Hàbitat i distribució

Viu als clars del bosc i vegetació secundària del sud-oest de Mali, Senegal, Gàmbia, Guinea Bissau, sud-est de Guinea, Sierra Leone, Libèria, Costa d'Ivori, Ghana, Togo, Benín, Nigèria, sud de Camerun, l'illa de Bioko, Guinea Equatorial, el Gabon, República del Congo, República Centreafricana, nord i nord-est de la República Democràtica del Congo, Sudan del Sud i sud-oest i centre d'Etiòpia i sud de Somàlia, Ruanda, Burundi, Uganda, Kenya, Tanzània cap al sud fins al centre d'Angola, centre i nord de Zàmbia, est de Zimbabwe i Moçambic.

## Referències

* ↑ «Suimanga olivaci». Cercaterm. TERMCAT, Centre de Terminologia. Rev. 15/12/2021(català)
# Suimanga porpra

El suimanga porpra (Cinnyris asiaticus) és un ocell de la família dels nectarínids (Nectariniidae).

## Hàbitat i distribució

Habita la selva, bosc, estepa i terres de conreu de les terres baixes des del nord-est d'Aràbia, Aman i sud-est de l'Iran, cap a l'est, a través de l'Afganistan, el Pakistan i 'Índia, Sri Lanka fins Myanmar, sud-oest de la Xina, nord-oest, nord-est i sud-oest de Tailàndia, Cambodja, centre i sud Laos del Vietnam.

## Referències

* ↑ «Suimanga porpra». Cercaterm. TERMCAT, Centre de Terminologia. Rev. 15/12/2021(català)
# Sukhoritxia

Sukhoritxia (en (ucraïnès): Сухоріччя, en rus: Сухоречье) és un poble de la República Autònoma de Crimea, a Ucraïna, que el 2014 tenia 58 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].